Source: https://spotrebitelskecentrum.sk/informacie/zacal-sa-konkurz-poistovne-rapid-life/
Timestamp: 2019-08-21 01:15:53+00:00
Document Index: 17598266

Matched Legal Cases: ['súd ', 'súd ', 'súd ', 'súd ', 'súd ', 'súd ']

Začal sa konkurz poisťovne Rapid life
18. 01. 2018 Spotrebiteľské Centrum
Okresný súd Košice I. dnes t.j. 18.01.2018 začal konkurzné konanie voči Rapid life životná poisťovňa a.s.
Spotrebitelskecentrum Konkurz Poistovne Rapid Life Zacal 18 01 2018
Po odstránení nedostatkov, ktoré návrh na vyhlásenie konkurzu životnej poisťovne Rapid life a.s. (Prvá Česko-Slovenská poisťovňa) údajne obsahoval mal súd 15 dní na rozhodnutie o začatí konkurzného konania. Ako sme už písali Okresný súd Košice I. sa s rozhodnutím neponáhľal a keďže mohol návrh aj odmietnuť nemali sme istotu v podstate v ničom. Avšak už minulý týždeň sme po preverení informácii na súde mohli napísať, že rozhodnutie o začatí konkurzu bude zverejnené vo vestníku tento týždeň. Tak sa i stalo a konkurzné konanie sa považuje za začaté dňom zverejnenia (18.01.2018) tohto uznesenia v Obchodnom vestníku.
Začatím konkurzného konania vzniká prekážka začatej veci. To bráni tomu, aby sa na majetok Rapid life začalo iné konkurzné konanie.
Začatie konkurzného konania Rapid life (Prvej Česko-Slovenskej poisťovne) má ďalej tieto účinky: (1) Rapid je povinný obmedziť výkon činnosti len na bežné právne úkony a ak poruší túto povinnosť, platnosť právneho úkonu, tým síce nie je dotknutá, právnemu úkonu však možno v konkurze odporovať, (2) na majetok patriaci Rapidu nemožno začať konanie o výkon rozhodnutia alebo exekučné konanie a už začaté konania o výkon rozhodnutia alebo exekučné konania sa prerušujú, (3) na majetok patriaci Rapid lifeu nemožno pre záväzok dlžníka zabezpečený zabezpečovacím právom začať ani pokračovať vo výkone zabezpečovacieho práva.
Účinky začatia konkurzného konania poisťovne zanikajú vyhlásením konkurzu alebo zverejnením uznesenia o zastavení konkurzného konania v Obchodnom vestníku, k čomu ešte stále môže dôjsť a s touto možnosťou by sme mali počítať aj my a v podstate všetci klienti poisťovne. Od Rapid life-u nič dobré čakať nemožno.
5 dní na vyhlásenie konkurzu
Právne účinky zverejnenia nastanú nasledujúci deň po faktickom zverejnení uznesenia o začatí konkurzného konania, teda od lehoty, v ktorých by mal súd ďalej rozhodovať sa počítajú od zajtrajška (19.01.2018).
Najneskôr do piatich dní od začatia konkurzného konania súd vyhlási konkurz na majetok poisťovne Rapid life.
Konkurzné konanie finančných inštitúcii sa od štandardného odlišuje, a to najmä v tom, že obyčajný poistenec alebo skupina poistencov, ktorú zastupujeme, by nikdy nebol oprávnený podať návrh na vyhlásenie konkurzu voči poisťovni. Takýto návrh smie podať výhradne Národná banka Slovenska alebo ňou poverený nútený správca, po predchádzajúcom súhlase regulátora (NBS). Takýto návrh sa považuje za dlžnícky návrh, teda je to rovnaké, ako keby si ho podal sám Talán. Ten to mal preukázateľne spraviť, ako sme už písali ešte v začiatkom tohto roka. Namiesto toho žiadalo bývalé vedenie poisťovne o pomoc premiéra Fica.
Naša legislatíva predpokladá, že poisťovňa, banka alebo akýkoľvek iný regulovaný subjekt pôsobiaci na finančnom trhu má majetok. A to aj v tom prípade, ak voči takémuto subjektu bol podaný návrh na vyhlásenie konkurzu, preto súd neustanovuje predbežného správcu. To by však Rapid life musela byť životnou poisťovňou, nie podvodovňou.
Obsah článku je určený poistencom životnej poisťovne Rapid life a.s., ktorých v konkurznom konaní nezastupuje Spotrebiteľské Centrum.
Za spotrebiteľov, ktorí udelili Spotrebiteľskému Centru splnomocnomocnenie k zastupovaniu vykonávame všetky tieto úkony. Teda sami nemusíte robiť nič. Vyčkajte na pokyny, ktoré vám doručíme na emailovú adresu uvedenú pri podávaní žiadosti.
Čo majú robiť klienti poisťovne?
V prípade, že vás zastupuje Spotrebiteľské Centrum nemusíte robiť nič. Tento článok považujte za informáciu. Môžete si overiť svoju žiadosť o zastupovanie v akom je štádiu, skontrolovať správnosť nášho IČO na vašom splnomocnení v prípade, že ste nás o zastupovanie požiadali pred 15.09.2017. Správne údaje na splnomocnení: Spotrebiteľské Centrum, IČO: 42249708. Keď ste splnomocnenie neaktualizovali, a teda máte na ňom uvedené staré ičo: 50166131 kontaktujte nás.
Ak vás Spotrebiteľské Centrum v konkurznom konaní Rapid life a.s. (Prvá Česko-Slovenská poisťovňa) nezastupuje mali by ste:
prestať platiť poistné a administratívne poplatky,
poradiť sa so svojim advokátom (nie s neznámou osobou z Facebooku), ak si advokáta nemôžete dovoliť zájdite do niektorej z našich kancelárii (KONTAKT).
po vyhlásení konkurzu si prihlásiť svoju pohľadávku a to buď sami, cez advokáta alebo môžete požiadať o zastupovanie nás – Spotrebiteľské Centrum. Ak sa rozhodnete pre poslednú možnosť podajte si žiadosť o zastupovanie čo najskôr, aby sme aj my stihli spracovať všetky podklady.
Potrebujete sa poradiť? Zavolajte nám: 0950403021 počas pracovných dní v čase medzi 10.00 – 14.00
Chcete podať žiadosť o zastupovanie? Môžete elektronicky cez podateľňu, telefonicky alebo osobne v našich kanceláriách.